CELEX: 62007FN0031
Language: el
Date: 2007-04-02 00:00:00
Title: Υπόθεση F-31/07: Προσφυγή της 2ας Απριλίου 2007 — Putterie-de-Beukelaer κατά Επιτροπής

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/38
            
         Προσφυγή της 2ας Απριλίου 2007 — Putterie-de-Beukelaer κατά Επιτροπής
   (Υπόθεση F-31/07)
   (2007/C 117/62)
   Γλώσσα διαδικασίας: η γαλλική
   Διάδικοι
   
      Προσφεύγουσα: Françoise Putterie-de-Beukelaer (Βρυξέλλες, Βέλγιο) (εκπρόσωπος: E. Boigelot, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την έκθεση αξιολογήσεως σταδιοδρομίας της προσφεύγουσας για την περίοδο από 1ης Ιανουαρίου 2005 έως 31 Δεκεμβρίου 2005, συμπεριλαμβανομένων των δευτεροβάθμιων διαδικασιών και άλλων σχετικών αποφάσεων, και, ειδικότερα, την ενότητα 6.5 «Potentiel», στο μέτρο που δεν αναγνωρίζεται η ικανότητα της προσφεύγουσας να ασκήσει καθήκοντα της κατηγορίας B*·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής της, η προσφεύγουσα επικαλείται, πρώτον, πρόδηλη πλάνη εκτιμήσεως εκ μέρους της διοικήσεως, στο μέτρο που δεν αναγνωρίστηκε η ικανότητά της να ασκήσει καθήκοντα της κατηγορίας B* για τη διαδικασία πιστοποιήσεως του άρθρου 10, παράγραφος 3, του παραρτήματος XIII του Κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων (στο εξής: ΚΥΚ). Ειδικότερα, αντιθέτως προς όσα αναφέρει η έκθεση αξιολογήσεως της σταδιοδρομίας της προσφεύγουσας, τα καθήκοντά της ως επικεφαλής της εκπαιδεύσεως στον τομέα της πληροφορικής εμπίπτουν στην κατηγορία B*.
   Δεύτερον, η προσφεύγουσα επικαλείται παράβαση του άρθρου 26 του ΚΥΚ, παραβίαση των αρχών τηρήσεως των δικαιωμάτων άμυνας, διαφάνειας και εκατέρωθεν ακροάσεως, καθώς και της αρχής της χρηστής διοικήσεως του προσωπικού. Ειδικότερα, υποστηρίζει ότι ορισμένα έγγραφα που χρησιμοποιήθηκαν για την αξιολόγησή της δεν της κοινοποιήθηκαν εμπροθέσμως.
   Τρίτον, η προσφεύγουσα επικαλείται παράβαση του άρθρου 25, παράγραφος 2, του ΚΥΚ και παραβίαση της υποχρεώσεως αιτιολογήσεως.
   Τέταρτον, η προσφεύγουσα επικαλείται παραβίαση της αρχής της ίσης μεταχειρίσεως του προσωπικού και της απαγορεύσεως των διακρίσεων, στο μέτρο που η αξιολόγηση των καθηκόντων του επικεφαλής της εκπαιδεύσεως στον τομέα της πληροφορικής διαφέρει, στο πλαίσιο διαδικασίας πιστοποιήσεως, ανάλογα με τη γενική διεύθυνση και τον ιεραρχικώς προϊστάμενο.